প্রাইভেট বিমানে স্বামী ড্যানিয়েল ওয়েবার এবং টিম-মেম্বারদের সঙ্গে যাত্রা করছিলেন সানি লিওনি। খারাপ আবহাওয়ার জন্য সেই বিমানের নিয়ন্ত্রণ হারিয়ে ফেলেন পাইলট। তারপর ক্র্যাশ হতে হতেও শেষ মুহূর্তে বেঁচে যায় বিমানটি। 
দূরে কোথাও গিয়েছিলেন সানি-ড্যানিয়েল আর তাঁদের টিম। সেখান থেকে বাড়ি ফেরার সময়েই দুর্যোগের মুখে পড়ে সানির প্লেন।
নিজের টুইটার হ্যান্ডলে সানি লিওন বুধবার লিখেছেন, ‘‘ঈশ্বরের কৃপায় জ্যান্ত আছি! খারাপ আবহাওয়ার জন্য প্রায় মরতে মরতে বেঁচে গেলাম! এখন নিরাপদে আছি আমরা। বাড়ি যাচ্ছি।’’
বুধবার, দেশের প্রায় সব অংশেই নিম্নচাপের প্রভাব দেখা দিয়েছিল। যার ফলে ঠিক সময়ে রওনা দিলেও অনেকক্ষণ দেরি হয় সানিদের উড়ানে। তারপর খারাপ আবহওয়ার কারণেই বিপদে পড়েন বিমানচালক। যদিও তিনিই কায়দা করে বাঁচিয়ে দিয়েছেন যাত্রীদের। কারও একফোঁটা আঁচড়ও লাগেনি। সানি আবার সে কথা টুইটারে একটি ভিডিও করে ভক্তদের জানিয়েও দিয়েছেন।
দেখুন সেই ভিডিও—

Thank the lord we are all alive! Our private plane almost crashed through bad weather. Counting our stars and driving home! Thank you God! pic.twitter.com/9jhTQ1arHX
— Sunny Leone (@SunnyLeone) May 31, 2017